Vlag van Zimbabwe

Die **nasionale vlag van Zimbabwe** is op 18 April 1980 amptelik in gebruik geneem. Die vlag vertoon ’n wit driehoek teen die vlagpaal met ’n rooi vyfpuntige ster en die Voël van Zimbabwe, sewe ewe wye horisontale bane in (van bo na onder) groen, geel, rooi, swart, rooi, geel en groen is aan die wapperkant.

## Simboliek 
Die Zimbabwiese vlag maak ook van die Pan-Afrika kleure gebruik. Die kleure het elk ’n eie betekenis: groen stel die landbou en die Zimbabwiese platteland voor, geel stel die land se rykdom aan minerale voor, rooi stel die bloed voor wat gevloei het in die stryd om die bevryding van die land, swart stel die erfenis en etnisiteit van die inheemse bevolking voor en wit stel vrede voor.

## Ontwerp 
Die kleure van die vlag van Zimbabwe kan ook teruggelei word na die kleure van die regerende party (ZANU–PF). Daar is nie sekerheid oor die ontwerper van die vlag nie. Dit blyk of die vlag deur ’n regeringskomitee, onder leiding van Richard Hove die vlag voorgestel het maar dat die oorspronklike ontwerp nie die ster of Voël van Zimbabwe as motief gehad het nie. ’n Vliegluitenant in die Rhodesiese Lugmag het blykbaar die uniekheid en geskiedenis van die simbole uitgelig aan die komitee en dit is in die vlag geïnkorporeer.

## Geskiedenis 
Van 1890 tot 1892 is die vlag van die Verenigde Koninkryk ook gebruik as die vlag vir Zimbabwe. In 1982 is ’n gewysigde weergawe van die *Union Jack* met die kenteken van die British South Africa Company in die middel van die Jack aanvaar en was in gebruik tot 1923. Toe die land in 1923 as Suid-Rhodesië herdoop is, is weer ’n nuwe vlag aanvaar, hierdie keer ’n blou Britse vaandel met die wapenskild van Suid-Rhodesië op die wapperkant en die *Union Jack* in die skildhoek. In 1953, met die stigting van die Sentraal-Afrikaanse Federasie, is die vlag weer gewysig. Hierdie keer is ’n gekombineerde wapenskild van Suid-Rhodesië, Noord-Rhodesië en Njassaland op die wapperkant aangebring. Na Suid-Rhodesië se ontrekking uit die federasie in 1963, en die hernoeming van die land na Rhodesië, is die vlag weer aangepas. Die vorige wapenskild (dieselfde as die van Suid-Rhodesië) is teruggebring maar die kleur van die vlag is verander na *lugmagblou*.

In 1964 het Rhodesië weer ’n nuwe vlag gekry. Hierdie keer het dit gekom om saam met die land se onafhanklikheid van Brittanje te val. Hierdie vlag herinner sterk aan die vlag van Nigerië behalwe dat daar in die wit baan die landswapen van Rhodesië is. Met die aanvang van ’n nuwe politieke bedeling in Rhodesië in die laat 1970’s is die vlag weer verander, hierdie keer weer saam met die naam. Die land is herdoop na Zimbabwe-Rhodesië en die vlag het verander na ’n vierkleur met ’n swart vertikale baan (met die Voël van Zimbabwe in die skildhoek) aan die vlagpaalkant en drie horisontale bane in rooi, wit en groen aan die wapperkant. Die huidige vlag van Zimbabwe is in 1980 aanvaar.

Lêer:Flag of the United Kingdom.svg|  Britse vlag, 1890 tot 1892
Lêer:Flag of the British South Africa Company.svg|  Vlag van die British South Africa Company, 1890 tot 1923
Lêer:Flag of Southern Rhodesia (1924–1964).svg|  Vlag van Suid-Rhodesië, 1923 tot 1964
Lêer:Flag of the Federation of Rhodesia and Nyasaland (1953–1963).svg|  Vlag van die Sentraal-Afrikaanse Federasie, 1953 tot 1963
Lêer:Flag of Rhodesia (1964–1968).svg|  Vlag van Rhodesië, 1964 tot 1968
Lêer:Flag of Rhodesia (1968–1979).svg|  Vlag van Rhodesië, 1968 tot 1979
Lêer:Flag of Zimbabwe Rhodesia.svg|  Vlag van Zimbabwe-Rhodesië, 1979

## Ander vlae 
### Presidents-/Eerste Ministersvlae 

Lêer:Flag of the Prime Minister of Rhodesia (1970–1979).svg|  Vlag van die Eerste Minister van Rhodesië, 1970–1979
Lêer:Flag of the President of Rhodesia (1970–1979).svg| Vlag van die President van Rhodesië
Lêer:Flag of the Prime Minister of Zimbabwe Rhodesia (1979).svg|  Vlag van die Eerste Minister van Zimbabwe-Rhodesië
Lêer:Flag of the President of Zimbabwe.svg|  Presidensiële vlag van Zimbabwe

### Goewerneursvlae 

Lêer:Flag of the Governor of Southern Rhodesia (1924–1951).svg|  Vlag van die Goewerneur van Suid-Rhodesië, 1924 tot 1951
Lêer:Flag of the Governor of Southern Rhodesia (1951–1952).svg|   Vlag van die Goewerneur van Suid-Rhodesië, 1951 tot 1952
Lêer:Flag of the Governor of Southern Rhodesia (1952–1970).svg|   Vlag van die Goewerneur van Suid-Rhodesië, 1952 tot 1970
Lêer:Household flag of the Governor of Southern Rhodesia (1952–1970).svg|  Huisvlag van die Goewerneur van Suid-Rhodesië

### Lugmagvaandels 

Lêer:Roundel of Rhodesia (1947–1953).svg|  Vlag van die Suid-Rhodesiese Lugmag, 1947 tot 1953
Lêer:Air Force Ensign of Rhodesia and Nyasaland (1953–1963).svg|  Vlag van die Rhodesiese Koninklike Lugmag, 1953 tot 1963
Lêer:Air Force Ensign of Rhodesia (1964–1970).svg|  Vlag van die Rhodesiese Koninklike Lugmag, 1964 tot 1968
Lêer:Air Force Ensign of Rhodesia (1970–1979).svg|  Vlag van die Rhodesiese Lugmag, 1970 tot 1979
Lêer:Air Force Ensign of Zimbabwe Rhodesia (1979).svg|  Vlag van die Rhodesiese Lugmag, 1979 tot 1980

### Weermagvlae 

Lêer:Blue Ensign of the British South Africa Company.svg|  Blou vaandel van die British South Africa Company, 1890 tot 1923
Lêer:Flag of the Zimbabwe National Army.svg| Vlag van die Zimbabwiese Nasionale Weermag, 1980 tot hede
Lêer:Flag of the Zimbabwe Defence Forces.svg| Vlag van die Zimbabwiese Verdedigingsmagte, 1980 tot hede

Tot 1939 is die vlag van die Verenigde Koninkryk ook gebruik as die vlag vir Zambië. In 1939 is daar egter begin om van ’n blou Britse vaandel gebruik te maak waarop die Britse vlag in die skildhoek was en die wapenskild van Zambië op die wapperkant. In 1953 is die vaandel gewysig met ’n ander wapenskild op die wapperkant omdat Noord-Rhodesië saam met Njassaland in ’n Federasie getree het. Met die vergryging van onafhanklikheid in 1964 het Zambië ’n nuwe naam en vlag gekry en in 1996 is klein wysigings (die skakering van groen) aangebring.

## Sien ook 
## Verwysings 
## Eksterne skakels 
*  Zimbabwe by *Flags of the World*.
*